CELEX: 32021R0252
Language: fi
Date: 2021-01-29 00:00:00
Title: Komission täytäntöönpanoasetus (EU) 2021/252, annettu 29 päivänä tammikuuta 2021, Portugalin käytettävissä olevan sardellin kalastuskiintiön alentaminen edellisvuoden liikakalastuksen vuoksi

19.2.2021   
               
               
                  FI
               
               
                  Euroopan unionin virallinen lehti
               
               
                  L 58/12
               
            
         KOMISSION TÄYTÄNTÖÖNPANOASETUS (EU) 2021/252,
         annettu 29 päivänä tammikuuta 2021,
         Portugalin käytettävissä olevan sardellin kalastuskiintiön alentaminen edellisvuoden liikakalastuksen vuoksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 105 artiklan 1, 2 ja 3 kohdan,
         sekä katsoo seuraavaa:
         
                     (1)
                  
                  
                     Sardellin (Engraulis encrasicolus) kalastuskiintiöt kansainvälisen merentutkimusneuvoston (ICES) alueilla 9 ja 10 sekä Itäisen Keski-Atlantin kalastuskomitean (CECAF) alueella 34.1.1 (ANE/9/3411) sijaitsevilla unionin vesillä on vahvistettu neuvoston asetuksessa (EU) 2019/124 (2)1 päivän heinäkuuta 2019 ja 30 päivän kesäkuuta 2020 väliseksi ajaksi.
                  
               
                     (2)
                  
                  
                     Sardellin (Engraulis encrasicolus) kalastuskiintiöt ICES-alueilla 9 ja 10 sekä unionin vesillä CECAF-alueella 34.1.1 (ANE/9/3411) on vahvistettu neuvoston asetuksessa (EU) 2020/123 (3)1 päivän heinäkuuta 2020 ja 30 päivän kesäkuuta 2021 väliseksi ajaksi.
                  
               
                     (3)
                  
                  
                     Asetuksen (EY) N:o 1224/2009 105 artiklan 1 kohdassa säädetään, että jos komissio on todennut jonkin jäsenvaltion ylittäneen sille osoitetut kalastuskiintiöt, komissio alentaa tuon jäsenvaltion tulevia kiintiöitä.
                  
               
                     (4)
                  
                  
                     Asetuksen (EY) N:o 1224/2009 105 artiklan 2 ja 3 kohdassa säädetään, että tällaiset vähennykset on tehtävä seuraavana vuonna tai seuraavina vuosina soveltamalla vastaavia, mainituissa kohdissa vahvistettuja kertoimia.
                  
               
                     (5)
                  
                  
                     Portugali on ylittänyt sardellin (Engraulis encrasicolus) kalastuskiintiöt ICES-alueilla 9 ja 10 sekä unionin vesillä CECAF-alueella 34.1.1 (ANE/9/3411) 1 päivän heinäkuuta 2019 ja 30 päivän kesäkuuta 2020 välisenä aikana.
                  
               
                     (6)
                  
                  
                     Sen vuoksi on aiheellista tehdä Portugalille myönnettyyn kalastuskiintiöön liikakalastettujen kantojen osalta vähennyksiä 1 päivän heinäkuuta 2020 ja 30 päivän kesäkuuta 2021 välisenä aikana ja tarvittaessa sitä seuraavina vuosina,
                  
               ON HYVÄKSYNYT TÄMÄN ASETUKSEN:
         
            1 artikla
            Tehdään vähennykset Portugalille asetuksessa (EU) 2020/123 1 päivän heinäkuuta 2020 ja 30 päivän kesäkuuta 2021 väliseksi ajaksi vahvistettuun sardellin (Engraulis encrasicolus) kalastuskiintiöön kansainvälisen merentutkimusneuvoston (ICES) alueilla 9 ja 10 sekä Itäisen Keski-Atlantin kalastuskomitean (CECAF) alueella 34.1.1 (ANE/9/3411) sijaitsevilla unionin vesillä tämän asetuksen liitteessä esitetyllä tavalla.
         
         
            2 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä tammikuuta 2021.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 343, 22.12.2009, s. 1.
         
            (2)  Neuvoston asetus (EU) 2019/124, annettu 30 päivänä tammikuuta 2019, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2019 (EUVL L 29, 31.1.2019, s. 1).
         
            (3)  Neuvoston asetus (EU) 2020/123, annettu 27 päivänä tammikuuta 2020, unionin vesillä ja unionin kalastusaluksiin tietyillä unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2020 (EUVL L 25, 30.1.2020, s. 1).
      
      
         
            LIITE
            
                        Jäsenvaltio
                     
                     
                        Lajin koodi
                     
                     
                        Aluekoodi
                     
                     
                        Lajin nimi
                     
                     
                        Alueen nimi
                     
                     
                        Alkuperäinen kiintiö 1 päivän heinäkuuta 2019 ja 30 päivän kesäkuuta 2020 väliseksi ajaksi (kilogrammoina)
                     
                     
                        Purettujen saaliiden sallitut määrät 1 päivän heinäkuuta 2019 ja 30 päivän kesäkuuta 2020 välisenä aikana (mukautettu kokonaismäärä kilogrammoina)  (1)
                        
                     
                     
                        Saaliit yhteensä 1 päivän heinäkuuta 2019 ja 30 päivän kesäkuuta 2020 välisenä aikana (määrä kilogrammoina)
                     
                     
                        Kiintiön käyttö suhteessa purettujen saaliiden sallittuun määrään (%)
                     
                     
                        Purettujen saaliiden sallittuun määrään liittyvä liikakalastus (määrä kilogrammoina)
                     
                     
                        Kerroin  (2)
                        
                     
                     
                        Lisäkerroin  (3)
                           ,
                            (4)
                        
                     
                     
                        Edellisvuosilta tekemättä olevat vähennykset (5) (määrä kilogrammoina)
                     
                     
                        1 päivän heinäkuuta 2020 ja 30 päivän kesäkuuta 2021 välisenä aikana tehtävät vähennykset (määrä kilogrammoina)
                     
                  
                        
                           PT
                        
                     
                     
                        ANE
                     
                     
                        9/3411
                     
                     
                        Sardelli
                     
                     
                        ICES-alueet 9 ja 10; unionin vedet CECAF-alueella 34.1.1
                     
                     
                        5 343 000 
                     
                     
                        3 779 330 
                     
                     
                        3 858 005 
                     
                     
                        102,08 
                     
                     
                        78 675 
                     
                     
                        /
                     
                     
                        /
                     
                     
                        /
                     
                     
                        78 675 
                     
                  
               (1)  Kiintiöt, jotka ovat asetuksen (EU) 2019/124 nojalla jäsenvaltion käytettävissä sen jälkeen, kun on otettu huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta annetun Euroopan parlamentin ja neuvoston asetuksen (EU) N:o 1380/2013 (EUVL L 354, 28.12.2013, s. 22) 16 artiklan 8 kohdan mukainen kalastusmahdollisuuksien vaihto, TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta annetun neuvoston asetuksen (EY) N:o 847/96 (EYVL L 115, 9.5.1996, s. 3) 4 artiklan 2 kohdan ja asetuksen (EU) N:o 1380/2013 15 artiklan 9 kohdan mukaiset kiintiömäärän siirrot vuodelta 2018 vuodelle 2019 tai unionin valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, asetusten (EY) N:o 847/96, (EY) N:o 2371/2002, (EY) N:o 811/2004, (EY) N:o 768/2005, (EY) N:o 2115/2005, (EY) N:o 2166/2005, (EY) N:o 388/2006, (EY) N:o 509/2007, (EY) N:o 676/2007, (EY) N:o 1098/2007, (EY) N:o 1300/2008 ja (EY) N:o 1342/2008 muuttamisesta sekä asetusten (ETY) N:o 2847/93, (EY) N:o 1627/94 ja (EY) N:o 1966/2006 kumoamisesta 20 päivänä marraskuuta 2009 annetun asetuksen (EY) N:o 1224/2009 (EUVL L 343, 22.12.2009, s. 1) 37 ja 105 artiklan mukainen kalastusmahdollisuuksien uudelleenjako ja vähennys.
            
               (2)  Kuten asetuksen (EY) N:o 1224/2009 105 artiklan 2 kohdassa säädetään. Vähennystä, joka on yhtä suuri kuin liikakalastus * 1,00, sovelletaan kaikissa liikakalastustapauksissa, jotka ovat enintään 100 tonnia.
            
               (3)  Kuten asetuksen (EY) N:o 1224/2009 105 artiklan 3 kohdassa säädetään ja jos liikakalastuksen osuus on yli 10 prosenttia.
            
               (4)  Kirjain ”A” osoittaa, että koskajäsenvaltio on viimeisten kahden vuoden aikana toistuvasti ylittänyt kiintiönsä, on sovellettu lisäkerrointa 1,5. Kirjain ”C” osoittaa, että koska kantaan sovelletaan monivuotista suunnitelmaa, on sovellettu lisäkerrointa 1,5.
            
               (5)  Edelliseltä vuodelta tai edellisiltä vuosilta jäljellä olevat määrät.